Document ID: 32005D0176

KOMISJONI OTSUS,
1. märts 2005,
milles sätestatakse loomahaigustest teatamise kodeeritud vorm ja koodid vastavalt nõukogu direktiivile 82/894/EMÜ
(teatavaks tehtud numbri K(2004) 993 all)
(EMPs kohaldatav tekst)
(2005/176/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eriti selle artikli 2 lõiget 3,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti artiklit 57,
võttes arvesse nõukogu 21. detsembri 1982. aasta direktiivi 82/894/EMÜ ühendusesisese loomahaigustest teatamise kohta, (1) eriti selle artiklit 5,
ning arvestades järgmist:
(1)
Direktiivis 82/894/EMÜ on loetletud loomahaigused, mille esinemisest tuleb teatada komisjonile ja teistele liikmesriikidele.
(2)
Komisjoni otsusega 2000/807/EÜ (2) on kehtestatud loomahaigustest teatamise kodeeritud vorm ja koodid vastavalt direktiivile 82/894/EMÜ.
(3)
Varsti Euroopa Liiduga ühinevad riigid on loomahaigustest teatamise süsteemi mitteametlikult kasutanud, kuid nüüd tuleks nende osavõtt ametlikuks muuta.
(4)
Mitu liikmesriiki on kohandanud oma piirkondi tähistavaid koode ning nüüd tuleks teha vastavad parandused asjakohastes ühenduse sätetes.
(5)
Komisjonile ja loomahaigustest teatamise süsteemis osalevatele riikidele saadetava informatsiooni selguse tagamiseks tuleks ühenduse asjakohastele sätetele lisada eri riikide kaardid.
(6)
Direktiivi 82/894/EMÜ I lisasse on hiljuti lisatud teatavad hobuste ja mesilaste haigused. Need haigused tuleks lisada ka loomahaigustest teatamise kodeeritud vormi ja koode käsitlevates sätetes esitatud haiguste loetellu.
(7)
Selguse ja otstarbekuse huvides tuleks komisjoni otsus 2000/807/EÜ kehtetuks tunnistada ja asendada.
(8)
Edastatud informatsiooni konfidentsiaalsuse kaitsmise huvides peaksid käesoleva otsuse lisad avaldamata jääma.
(9)
Käesolevas otsuses esitatud meetmed on kooskõlas toiduahela ja loomatervishoiu alalise komitee seisukohaga,
ON VASTU VÕTNUD KÄESOLEVA OTSUSE:
Artikkel 1
Direktiivi 82/894/EMÜ kohase loomahaigustest teatamise menetluse huvides edastatakse informatsiooni haiguste puhkemise kohta, kasutades käesoleva otsuse I, II ja III lisas esitatud kodeeritud vorme.
Artikkel 2
Direktiivi 82/894/EMÜ kohase loomahaigustest teatamise menetluse huvides edastatakse informatsiooni haiguste puhkemise kohta, kasutades käesoleva otsuse IV-X lisas esitatud koode.
Artikkel 3
Otsus 2000/807/EÜ tunnistatakse kehtetuks.
Artikkel 4
Käesolev otsus on adresseeritud liikmesriikidele.
Brüssel, 1. märts 2005

Labels: 12
6